Ericu950/Stoicheia-meter-silver huggingface dataset:
ἐμοὶ μὲν γὰρ ἐξ ἔτι σπαργάνων μυρίοι διδάσκαλοι γεγόνασι , πατέρες , ἀδελφοί , θεῖοι , ἀνεψιοί , πάπποι , πρόγονοι μέχρι τῶν ἀρχηγετῶν , οἱ ἀφ αἵματος πάντες καθ ἑκάτερον γένος τό τε πατρῷον καὶ μητρῷον , αὐτοκρατεῖς ἐξουσίας περιποιησάμενοι , χωρὶς τοῦ κ ἀν ταῖς πρώταις τῶν σπερμάτων καταβολαῖς εἶναί τινας δυνάμεις βασιλικὰς τῶν ἡγεμονικῶν .
ὡς γὰρ αἱ τοῦ σώματος καὶ τῆς ψυχῆς ὁμοιότητες κατά τε τὴν μορφὴν καὶ σχέσεις καὶ κινήσεις βουλάς τε καὶ πράξεις ἐν τοῖς σπερματικοῖς σῴζονται λόγοις , οὕτως εἰκὸς ἐν τοῖς αὐτοῖς ὑπογράφεσθαι τυπωδέστερον καὶ τὴν πρὸς ἡγεμονίαν ἐμφέρειαν 0 .
εἶτα ἐμὲ τὸν καὶ πρὸ τῆς γενέσεως ἔτι κατὰ γαστρὸς ἐν τῷ τῆς φύσεως ἐργαστηρίῳ διαπλασθέντα αὐτοκράτορα τολμᾷ τις διδάσκειν , ἀνεπιστήμων ἐπιστήμονα ;
ποῦ γὰρ τοῖς ἰδιώταις πρὸ μικροῦ θέμις εἰς ἡγεμονικῆς ψυχῆς παρακύψαι βουλεύματα 0 ;
τολμῶσι δὲ ὑπ ἀναισχύντου θράσους ἱεροφαντεῖν καὶ τελεῖν τὰ ἡγεμονικὰ μόλις ἂν ἐν μύσταις ἀναγραφέντες .
“ ἐκ δὲ τοῦ κατ ὀλίγον μελετῶν ἀλλοτριοῦσθαι τοῦ Μάκρωνος ἤρχετο καὶ ψευδεῖς μὲν πιθανὰς δὲ καὶ εὐπαραγώγους κατ αὐτοῦ πλάττειν αἰτίας ·
δειναὶ γὰρ αἱ εὔθικτοι καὶ μεγάλαι φύσεις εἰκοτολογῆσαι 0 .
τοιαῦται δὲ ἦσαν αἱ προφάσεις ·
„ ἐμόν ἐστι τοῦ Μάκρωνος ἔργον Γάιος ·
μᾶλλον αὐτὸν ἢ οὐχ ἧττον τῶν γονέων γεγέννηκα 0 ·
τρίς , οὐχ ἅπαξ , ἀνήρπαστο ἂν ἐπ αὐτῷ Τιβερίου φονῶντος , εἰ μὴ δι ἐμὲ καὶ τὰς ἐμὰς παρηγορίας 0 ·
ἀλλὰ καὶ τελευτήσαντος ἔχων ὑπηκόους τὰς στρατιωτικὰς δυνάμεις εὐθὺς εἰς τὴν ἐκείνου παρέπεμψα τάξιν , ἀναδιδάσκων ὅτι ἀνδρὸς ἑνὸς γέγονεν ἔνδεια ·
μένει δὲ ἄρτιος καὶ πλήρης ἡ ἡγεμονία .
“ τούτοις συνεπείθοντό τινες ὡς ἀψευδέσιν ἀγνοοῦντες τὸν φένακα τρόπον τοῦ λέγοντος ·
οὔπω γὰρ ἦν τὸ πεπλασμένον αὐτοῦ καὶ ποικίλον τῶν ἠθῶν ἐμφανές .
ἀλλὰ γὰρ οὐ πολλαῖς ὕστερον ἡμέραις ἐκποδὼν ὁ κακοδαίμων γίνεται σὺν τῇ γυναικί , τῆς περιττῆς εὐνοίας ἀμοιβὰς τὰς ἀνωτάτω τιμωρίας ἀντιλαβών .
τοιοῦτόν ἐστιν ἡ εἰς τοὺς ἀχαρίστους χάρις ·
ἀντὶ γὰρ ὧν ὠφελήθησαν , παρέχουσι τὰς μεγίστας ζημίας τοῖς εὐεργετήσασιν .
ὁ γοῦν Μάκρων πάντα ἐπ ἀληθείας πραγματευσάμενος μετ ἐκτενεστάτης σπουδῆς καὶ φιλοτιμίας , τὸ μὲν πρῶτον ὑπὲρ τοῦ σῶσαι Γάιον , ἔπειτα δὲ ὑπὲρ τοῦ μόνον τὴν ἡγεμονίαν διαδέξασθαι , τοιαῦτα εὕρατο τὰ ἐπίχειρα .
λέγεται γάρ , ὅτι ἠναγκάσθη ὁ δείλαιος αὐτοχειρίᾳ κτεῖναι ἑαυτὸν καὶ τὴν αὐτὴν ἀνεδέξατο συμφορὰν ἡ γυνή , καίτοι ποτὲ νομισθεῖσα διὰ συνηθείας αὐτῷ γενέσθαι ·
βέβαιον δὲ οὐδέν φασι τῶν ἐν ἔρωτι φίλτρων εἶναι διὰ τὸ τοῦ πάθους ἁψίκορον .
ἐπειδὴ δὲ καὶ ὁ Μάκρων πανοίκιος ἱέρευτο , τρίτῳ ἐπαπεδύετο δόλῳ βαρυτέρῳ .
πενθερὸς ἐγεγένητο αὐτῷ Μάρκος Σιλανός , μεστὸς φρονήματος ἀνὴρ καὶ γένει λαμπρός .
οὗτος ὠκυμόρου τῆς θυγατρὸς ἀποθανούσης ἔτι περιεῖπε τὸν Γάιον , εὔνοιαν προσφερόμενος οὐ πενθεροῦ μᾶλλον ἢ γνησίου πατρός , ἧς ἐνόμιζεν ἀντιλήψεσθαι κατὰ νόμον ἰσότητος μεθαρμοσάμενος τὸν γαμβρὸν εἰς υἱόν 0 .
ἐλελήθει δὲ ἄρα ψευδοδοξῶν καὶ ἀπατώμενος .
ὁ μὲν γὰρ τοὺς τοῦ κηδεμόνος λόγους ἀεὶ διεξῄει μηδὲν ἐπικρυπτόμενος τῶν εἰς βελτίωσιν καὶ ὠφέλειαν ἠθῶν καὶ βίου καὶ ἡγεμονίας , ἔχων εἰς παρρησίαν καὶ μεγάλας ἀφορμὰς ὑπερβάλλουσάν τε εὐγένειαν καὶ τὴν κατ ἐπιγαμίαν οἰκειότητα ·
καὶ γὰρ ἡ θυγάτηρ οὐ πρὸ πολλῶν ἐτεθνήκει χρόνων , ὡς ἀμαυρωθῆναι τὰ δίκαια τῶν κηδεστῶν , ἀλλὰ μόνον οὐκ ἤσπαιρεν , ἔτι λειψάνων τινῶν ὑστάτων τοῦ ψυχικοῦ πνεύματος ἐνυπαρχόντων καὶ ἐγκατειλημμένων τῷ σώματι .
ὁ δὲ πρὸς ὕβρεως τὰς νουθεσίας λαμβάνων τῷ πάντων οἴεσθαι φρονιμώτατος καὶ σωφρονέστατος ἔτι δὲ ἀνδρειότατος εἶναι καὶ δικαιότατος ἤχθαιρε μᾶλλον τῶν ὁμολογουμένων πολεμίων τοὺς διδάσκοντας .
ὑπολαβὼν οὖν καὶ τοῦτον εἶναι παρενόχλημα , τὴν πολλὴν αὐτοῦ ῥύμην τῶν ἐπιθυμιῶν ἐφέξοντα , πολλὰ χαίρειν φράσας τοῖς δαίμοσι τῆς ἀποθανούσης γυναικός , εἰ πατέρα μὲν ἐκείνης ἑαυτοῦ δὲ γενόμενον πενθερὸν μεταστήσεται , δολοφονεῖ .
καὶ τὸ πρᾶγμα ἤδη περιβόητον τοῖς ἐπαλλήλοις τῶν πρώτων ἀνδρῶν φόνοις ἐγεγένητο , ὡς διὰ παντὸς στόματος δυσκάθαρτα ἄγη συνηχεῖσθαι , φανερῶς μὲν οὐ διὰ δέος , ἠρεμαιοτέρᾳ δὲ τῇ φωνῇ .
κ ἄπειτα ἐκ μεταβολῆς  ὄχλος γὰρ ἀνίδρυτον ἐν ἅπασι , καὶ βουλαῖς καὶ λόγοις καὶ πράγμασιν  ἀπιστοῦντες , εἰ οὕτως ἀθρόαν ἐνδέδεκται τροπὴν ὁ πρὸ μικροῦ χρηστὸς καὶ φιλάνθρωπος ἴσος τε καὶ κοινωνικὸς εἶναι νομισθεὶς Γάιος , ἀπολογίας ἐσκόπουν καὶ διερευνῶντες εὕρισκον , ἐπὶ μὲν τῷ ἀνεψιῷ καὶ συγκληρονόμῳ τοιαῦτα φάσκοντες 0 ·
„ ἀκοινώνητον ἀρχή , θεσμὸς φύσεως ἀκίνητος 0 .
οὗτος ἃ παθεῖν ἐμέλλησεν ἂν ὑπ ἀδυνατωτέρου προδιέθηκεν ἰσχυρότερος ὤν ·
ἄμυνα τοῦτ ἔστιν , οὐκ ἀνδροφονία .
τάχα δὲ καὶ προνοητικῶς ἐπ ὠφελείᾳ τοῦ σύμπαντος ἀνθρώπων γένους τὸ μειράκιον ἐκποδὼν γεγένηται , τῶν μὲν τούτῳ τῶν δὲ ἐκείνῳ προσκληρουμένων , ἐξ ὧν ταραχαὶ ἐμφύλιοί τε καὶ ξενικοὶ πόλεμοι συνίστανται .
τί δὲ ἄμεινον εἰρήνης 0 ;
εἰρήνη δὲ ἐξ ἡγεμονίας ὀρθῆς φύεται ·
ἡγεμονία δὲ ἀφιλόνεικος καὶ ἀνερίθευτος ὀρθὴ μόνη , δι ἧς καὶ τ ἄλλα πάντα κατορθοῦται 0 .
“ ἐπὶ δὲ Μάκρωνι · 0 "
πλέον ἐφυσήθη τοῦ μετρίου ·
τὸ Δελφικὸν γράμμα οὐ διανέγνω , τὸ  γνῶθι σαυτόν  ·
φασὶ δὲ τὴν μὲν ἐπιστήμην εὐδαιμονίας τὴν δὲ ἄγνοιαν κακοδαιμονίας αἰτίαν εἶναι 0 .
τί παθὼν ὑπηλλάττετο καὶ μετετίθει τὸν μὲν ὑπήκοον αὑτὸν εἰς τάξιν ἄρχοντος , τὸν δὲ αὐτοκράτορα Γάιον εἰς ὑπηκόου χώραν 0 1 ;
οἰκειότατον ἡγεμόνι μὲν τὸ προστάττειν , ὅπερ ἐποίει Μάκρων , ὑπηκόῳ δὲ τὸ πειθαρχεῖν , ὅπερ ὑπομένειν ἠξίου Γάιον 0 1 .
“ ἐκάλουν γὰρ οἱ ἀνεξέταστοι τὴν παραίνεσιν πρόσταξιν καὶ τὸν σύμβουλον ἄρχοντα , ἤτοι μὴ συνιέντες ὑπ ἀναισθησίας ἢ διὰ κολακείαν τὰς φύσεις τῶν ὀνομάτων ὁμοῦ καὶ πραγμάτων μεταχαράττοντες .
ἐπὶ δὲ Σιλανῷ 0 ·
„ χλεύης ἄξιον ὁ Σιλανὸς ἔπαθεν , οἰηθεὶς πενθερὸν τοσοῦτον παρὰ γαμβρῷ δύνασθαι , ὅσον πατέρα γνήσιον παρ  υἱῷ 0 .
καίτοι πατέρες ἰδιῶται γενομένων ἐν ἀρχαῖς μεγάλαις καὶ ἐξουσίαις υἱῶν ὑποστέλλουσιν , ἀγαπητῶς φερόμενοι δευτερεῖα .
ὁ δὲ ἠλίθιος , οὐ δὲ πενθερὸς ὢν ἔτι , τὰ μὴ καθ ἑαυτὸν προσπεριειργάζετο μὴ συνιείς , ὅτι θανάτῳ τῆς θυγατρὸς συνετεθνήκει καὶ ἡ κατ ἐπιγαμίαν οἰκειότης ·
δεσμὸς γὰρ οἴκων ὀθνείων αἱ ἐπιγαμίαι τὴν ἀλλοτριότητα εἰς οἰκειότητα συνάγων , οὗ λυθέντος λέλυται καὶ τὰ τῆς κοινωνίας , καὶ μάλιστα ὅταν ἀνεπανορθώτῳ πράγματι λυθῇ , τελευτῇ τῆς εἰς ἀλλότριον οἶκον δεδομένης ἐπὶ γάμῳ 0 .
“ τοιαῦτα ἐν ἅπασι τοῖς συλλόγοις ἐθρύλουν πλεῖστον διδόντες μέρος τῷ μὴ βούλεσθαι δοκεῖν ὠμὸν εἶναι τὸν αὐτοκράτορα ·
χρηστότητα γὰρ καὶ φιλανθρωπίαν ἐλπίσαντες ὅσην παρ οὐδενὶ τῶν προτέρων ἐνιδρύσθαι τῇ Γαΐου ψυχῇ σφόδρα ἄπιστον ἐνόμιζον , εἰ τοσαύτην καὶ οὕτως ἀθρόαν ἐνδέδεκται μεταβολὴν πρὸς τ ἀναντία 0 .
κατεργασάμενος οὖν τρεῖς τοὺς εἰρημένους ἄθλους ἐκ τριῶν τῶν ἀναγκαιοτάτων μερῶν , δυοῖν μὲν ἐκ τῆς πατρίδος τοῦ τε βουλευτικοῦ καὶ τοῦ τῆς ἱππικῆς τάξεως , τρίτου δὲ τοῦ συγγενικοῦ , καὶ ὑπολαβὼν τῶν ἰσχυροτάτων καὶ δυνατωτάτων περιγεγενημένος καταπληκτικώτατον δέος ἐνειργάσθαι τοῖς ἄλλοις ἅπασι , διὰ μὲν τῆς Σιλανοῦ σφαγῆς τοῖς βουλευταῖς  ἦν γὰρ οὐδενὸς τῶν ἐν συγκλήτῳ δεύτερος  , διὰ δὲ τῆς Μάκρωνος τοῖς ἱππικοῖς  οἷα γὰρ χοροῦ τινος ἡγεμὼν ἐγεγένητο φερόμενος τὰ πρωτεῖα τιμῆς καὶ εὐδοξίας  , διὰ δὲ τῆς τοῦ ἀνεψιοῦ καὶ συγκληρονόμου τοῖς ἀφ αἵματος ἅπασιν , οὐκέτι ἠξίου μένειν ἐν τοῖς τῆς ἀνθρωπίνης φύσεως ὅροις , ἀλλ ὑπερέκυπτε σπουδάζων θεὸς νομίζεσθαι 0 .
καὶ ἐν ἀρχῇ ταύτης τῆς παραπληξίας φασὶν αὐτὸν χρήσασθαι τοιούτῳ λογισμῷ ·
καθάπερ γὰρ οἱ τῶν ἄλλων ζῴων ἀγελάρχαι , βουκόλοι καὶ αἰπόλοι καὶ νομεῖς , οὔ τε βόες εἰσὶν οὔ τε αἶγες οὔ τε ἄρνες , ἀλλ ἄνθρωποι κρείττονος μοίρας καὶ κατασκευῆς ἐπιλαχόντες , τὸν αὐτὸν τρόπον ἀγελαρχοῦντα κ ἀμὲ τῆς ἀρίστης ἀνθρώπων γένους ἀγέλης νομιστέον διαφέρειν καὶ μὴ κατ ἄνθρωπον εἶναι , μείζονος δὲ καὶ θειοτέρας μοίρας τετυχηκέναι 0 .
ταύτην τὴν ὑπόληψιν ἐνσφραγισάμενος τῇ διανοίᾳ περιέφερεν ὁ ἠλίθιος ἐν ἑαυτῷ μυθικὸν πλάσμα ὡς ἀψευδεστάτην ἀλήθειαν .
καὶ ἐπειδὴ ἅπαξ ἐθρασύνατο καὶ ἀπετόλμησεν εἰς τοὺς πολλοὺς ἐξενεγκεῖν τὴν ἀθεωτάτην ἐκθέωσιν αὑτοῦ , τὰ ἀκόλουθα καὶ συνῳδὰ πράττειν ἐπεχείρει καὶ οἷα δι ἀναβαθμῶν ἐκ τοῦ κατ ὀλίγον εἰς τὸ ἄνω προῄει .
ἤρχετο γὰρ ἐξομοιοῦν τὸ πρῶτον τοῖς λεγομένοις ἡμιθέοις ἑαυτόν , Διονύσῳ καὶ Ἡρακλεῖ καὶ Διοσκούροις , Τροφώνιον καὶ Ἀμφιάραον καὶ Ἀμφίλοχον καὶ τοὺς ὁμοίους χρηστηρίοις αὐτοῖς καὶ ὀργίοις χλεύην τιθέμενος κατὰ σύγκρισιν τῆς ἰδίας δυνάμεως .
εἶθ  ὥσπερ ἐν θεάτρῳ σκευὴν ἄλλοτε ἀλλοίαν ἀνελάμβανε , τοτὲ μὲν λεοντῆν καὶ ῥόπαλον , ἀμφότερα ἐπίχρυσα , διακοσμούμενος εἰς Ἡρακλέα , τοτὲ δὲ πίλους ἐπὶ τῆς κεφαλῆς , ὁπότε ἀσκοῖτο εἰς Διοσκούρους 0 1 ·
ἔστι δὲ ὅτε κιττῷ καὶ θύρσῳ καὶ νεβρίσιν εἰς Διόνυσον ἠσκεῖτο ·
καὶ ταύτῃ διαφέρειν ἀξιῶν , ὅτι ἐκείνων μὲν ἕκαστος ἰδίας ἔχων τιμὰς οὐ μετεποιεῖτο ὧν ἐκοινώνουν ἕτεροι , ὁ δὲ τὰς πάντων ἀθρόων ἐσφετερίζετο φθόνῳ καὶ πλεονεξίᾳ , μᾶλλον δὲ καὶ αὐτοὺς ἐκείνους , οὐκ εἰς Γηρυόνην τὸν τρισώματον μεταβαλών , ἵνα τῷ πλήθει παραγάγῃ τοὺς ὁρῶντας , ἀλλ  , ὃ δὴ παραδοξότατον ἦν , ἑνὸς σώματος οὐσίαν μετασχηματίζων καὶ μεταχαράττων εἰς πολυτρόπους μορφάς , Αἰγυπτίου τρόπον Πρωτέως , ὃν εἰσήγαγεν Ὅμηρος μεταβολὰς παντοίας ἐνδεχόμενον εἴς τε τὰ στοιχεῖα καὶ τὰ ἐκ τούτων ζῷα καὶ φυτά 0 .
καίτοι τί παρασήμων ἔδει σοι , Γάιε , οἷς ἔθος ἀσκεῖσθαι τὰ τῶν εἰρημένων ἀφιδρύματα 0 ;
ἐχρῆν γὰρ ζηλοῦν τὰς ἐκείνων ἀρετάς .
ἡρακλῆς ἐκάθηρε γῆν καὶ θάλατταν ἄθλους ἀναγκαιοτάτους καὶ ὠφελιμωτάτους ἅπασιν ἀνθρώποις ὑποστὰς ἕνεκα τοῦ τὰ βλαβερὰ καὶ κακωτικὰ φύσεως ἑκατέρας ἀνελεῖν .
διόνυσος ἡμερώσας ἄμπελον καὶ ποτὸν ἐξ αὐτῆς ἀναχέας ἥδιστον ὁμοῦ καὶ ὠφελιμώτατον ψυχαῖς τε καὶ σώμασι τὰς μὲν ἄγει πρὸς εὐθυμίαν , κακῶν λήθην καὶ ἀγαθῶν ἐλπίδας ἐνεργαζόμενος , τὰ δὲ σώματα ὑγιεινότερα καὶ κραταιότερα καὶ εὐκινητότερα παρασκευάζει ·
καὶ ἰδίᾳ τε ἕκαστον ἀνθρώπων βελτίονα ποιεῖ καὶ πολυανθρώπους οἰκίας καὶ συγγενείας ἐξ αὐχμηροῦ καὶ ἐπιπόνου βίου μεθαρμόζεται πρὸς ἀνειμένης σχῆμα καὶ ἱλαρᾶς διαίτης καὶ πάσαις πόλεσιν Ἑλληνικαῖς τε καὶ βαρβαρικαῖς εὐωχίας , εὐφροσύνας , θαλίας , ἑορτὰς ἐπαλλήλους παρέχει ·
πάντων γὰρ τῶν λεχθέντων αἴτιος ἄκρατος 0 .
πάλιν Διοσκούρους λόγος ἔχει κοινώσασθαι τὴν ἀθανασίαν .
ἐπειδὴ γὰρ ὁ ὁμὲν θνητὸς ὁ ὁδὲ ἀθάνατος ἦν , οὐκ ἐδικαίωσεν ὁ τῆς κρείττονος μοίρας ἀξιωθεὶς φιλαυτῆσαι μᾶλλον ἢ πρὸς τὸν ἀδελφὸν εὔνοιαν ἐπιδείξασθαι 0 .
φαντασιωθεὶς γὰρ τὸν ἄπειρον αἰῶνα καὶ λογισάμενος , ὅτι αὐτὸς μὲν ἀεὶ βιώσεται , ὁ δὲ ἀδελφὸς ἀεὶ τεθνήξεται , καὶ μετὰ τῆς ἀθανασίας ἀθάνατον τὸ ἐπ ἐκείνῳ πένθος ἀναδέξεται , θαυμαστὴν ἐμεγαλούργησεν ἀντίδοσιν ἀνακερασάμενος αὑτῷ μὲν τὸ θνητόν , τῷ δὲ ἀδελφῷ τὸ ἄφθαρτον , καὶ ἀνισότητα , τὴν ἀδικίας ἀρχήν , ἐνηφάνισεν ἰσότητι , ἥτις ἐστὶ πηγὴ δικαιοσύνης .
οὗτοι πάντες , ὦ Γάιε , διὰ τὰς ὑπηργμένας εὐεργεσίας ἐθαυμάσθησαν καὶ ἔτι νῦν θαυμάζονται καὶ σεβασμοῦ τε καὶ τῶν ἀνωτάτω τιμῶν ἠξιώθησαν .
εἰπὲ δὴ καὶ αὐτὸς ἡμῖν , ἐπὶ τίνι γαυριᾷς καὶ πεφύσησαι τῶν παραπλησίων ;
ἐμιμήσω τοὺς Διοσκούρους εἰς φιλαδελφίαν ;
ἵνα ἐντεῦθεν ἄρξωμαι 0 .
τὸν μὲν ἀδελφὸν καὶ συγκληρονόμον ἐν ἀκμῇ τῆς πρώτης ἡλικίας , ὦ σιδήρειε καὶ ἀνηλεέστατε , ὠμῶς ἀπέσφαξας , τὰς δ  ἀδελφὰς ὕστερον ἐφυγάδευσας ·
μὴ καὶ αὗται τὸν περὶ ἀφαιρέσεως ἀρχῆς φόβον εἰργάζοντό σοι ;
ἐμιμήσω Διόνυσον ;
εὑρετὴς καινῶν γέγονας χαρίτων ὡς ἐκεῖνος 0 ;
εὐφροσύνης κατέπλησας τὴν οἰκουμένην ;
ἀσία καὶ Εὐρώπη τὰς ἐκ σοῦ γεγενημένας δωρεὰς οὐ χωρεῖ ;
καινὰς μὲν οὖν τέχνας καὶ ἐπιστήμας ἀνεῦρες ὡς κοινὸς λυμεὼν καὶ παλαμναῖος , αἷς μεταβάλλεις τὰ ἡδέα καὶ χαρτὰ πρὸς ἀηδίας καὶ λύπας καὶ ἀβίωτον βίον τοῖς πανταχοῦ πᾶσι , τὰ μὲν παρ ἑτέροις ἀγαθὰ καὶ καλὰ πάντα σφετεριζόμενος ἀπλήστοις καὶ ἀκορέστοις ταῖς ἐπιθυμίαις , τὰ ἀπὸ τῶν ἑῴων , τὰ ἀπὸ τῶν ἑσπερίων , τὰ ἀπὸ τῶν ἄλλων τοῦ παντὸς κλιμάτων , εἴ τινα ἢ κατὰ μεσημβρίαν ἦν ἢ πρὸς ἄρκτον , τὰ δὲ ἀπὸ τῆς σαυτοῦ πικρίας καὶ ὅσα ταῖς ἐπαράτοις καὶ ἰοβόλοις ψυχαῖς γεννᾶν ἔθος βλαβερὰ καὶ ἐπιζήμια ἀντιδιδοὺς καὶ ἀντιπέμπων 0 1 2 ·
διὰ ταῦτα ὁ νέος Διόνυσος ἡμῖν ἀνεφάνης ;
ἀλλὰ καὶ Ἡρακλέα ἐζήλωσας τοῖς ἀκαμάτοις σαυτοῦ πόνοις καὶ ταῖς ἀτρύτοις ἀνδραγαθίαις , εὐνομίας καὶ εὐδικίας εὐθηνίας τε καὶ εὐετηρίας καὶ τῆς τῶν ἄλλων ἀγαθῶν ἀφθονίας , ὧν ἡ βαθεῖα εἰρήνη δημιουργός , ἀναπλήσας ἠπείρους τε καὶ νήσους , ὁ ἀγεννέστατος , ὁ δειλίας μεστός , ὁ τῶν μὲν εἰς εὐστάθειαν καὶ εὐδαιμονίαν ἁπάντων κενώσας τὰς πόλεις , μεστὰς δὲ τῶν εἰς ταραχὰς καὶ θορύβους καὶ τὴν ἀνωτάτω βαρυδαιμονίαν ἀναφήνας 0 ;
ἐπὶ δὲ ταῖς τοσαύταις φοραῖς , ἃς ἤνεγκας ἐπ ὀλέθρῳ , εἰπέ μοι , Γάιε , ζητεῖς ἀθανασίας μεταλαχεῖν , ἵνα μὴ ὀλιγοχρονίους καὶ ἐφημέρους ἀλλὰ ἀθανάτους ἀπεργάσῃ συμφοράς ;
ἐγὼ δὲ νομίζω τ οὐναντίον , εἰ καί τις ἔδοξας γεγενῆσθαι θεός , πάντως ἄν σε μεταβαλεῖν ἕνεκα τῶν πονηρῶν ἐπιτηδευμάτων εἰς θνητὴν φύσιν ·
εἰ γὰρ ἀθανατίζουσιν ἀρεταί , πάντως φθείρουσι κακίαι .
μή τε οὖν ἐν Διοσκούροις γράφου τοῖς φιλαδελφοτάτοις , ὁ σφαγεὺς καὶ λυμεὼν τῶν ἀδελφῶν γεγονώς , μή τε Ἡρακλέους ἢ Διονύσου τιμῆς κοινοπράγει τῶν τὸν βίον ὀνησάντων , ὁ κακωτὴς καὶ διαφθορεὺς ὧν ἔδρασαν ἐκεῖνοι .
τοσαύτη δέ τις περὶ αὐτὸν ἦν λύττα καὶ παράφορος καὶ παράκοπος μανία , ὥστε καὶ τοὺς ἡμιθέους ὑπερβὰς ἐπανῄει καὶ ἐπαπεδύετο τοῖς τῶν μειζόνων καὶ ἀμφιθαλῶν εἶναι δοκούντων σεβασμοῖς Ἑρμοῦ καὶ Ἀπόλλωνος καὶ Ἄρεως .
ἑρμοῦ τὸ πρῶτον , κηρυκείοις καὶ πεδίλοις καὶ χλαμύσιν ἐνσκευαζόμενος τάξιν τε ἐν ἀταξίᾳ καὶ τὸ ἀκόλουθον ἐν συγχύσει καὶ λογισμὸν ἐν φρενοβλαβείᾳ παρεπιδεικνύμενος 0 ·
εἶτα , ὁπότε δόξειεν αὐτῷ , τὰ μὲν ἀπετίθετο , εἰς δὲ Ἀπόλλωνα μετεμορφοῦτο καὶ μετεσκευάζετο , στεφάνοις μὲν ἀκτινοειδέσι τὴν κεφαλὴν ἀναδούμενος , τόξον δὲ τῇ εὐωνύμῳ καὶ βέλη κρατῶν χειρί , Χάριτας δὲ τῇ δεξιᾷ προτείνων , ὡς δέον τὰ μὲν ἀγαθὰ ὀρέγειν ἐξ ἑτοίμου καὶ τετάχθαι τὴν βελτίονα τάξιν τὴν ἐπὶ δεξιά , τὰς δὲ κολάσεις ὑποστέλλειν καὶ τὴν καταδεεστέραν χώραν κεκληρῶσθαι τὴν ἐπ εὐώνυμα 0 .
χοροί τε εὐθὺς εἱστήκεσαν συγκεκροτημένοι , παιᾶνας εἰς αὐτὸν ᾄδοντες , οἱ πρὸ μικροῦ Βάκχον καὶ Εὐήιον καὶ Λυαῖον ὀνομάζοντες καὶ ὕμνοις γεραίροντες , ἡνίκα τὴν Διονυσιακὴν ἀνελάμβανε σκευήν .
πολλάκις δὲ καὶ θώρακα ἐνδυόμενος ξιφήρης προῄει μετὰ κράνους καὶ ἀσπίδος , Ἄρης ἀνακαλούμενος ·
καὶ παρ ἑκάτερα οἱ Ἄρεως τοῦ καινοῦ  καὶ νέου  θεραπευταὶ συμπροῄεσαν , ἀνδροφόνων καὶ δημοκοίνων θίασος , ὑπηρετήσοντες κακὰς ὑπηρεσίας φονῶντι καὶ διψῶντι ἀνθρωπείου αἵματος .
εἶτα τοῖς ταῦτα ὁρῶσι κατάπληξις ἦν ἐπὶ τῷ παραλόγῳ , καὶ ἐθαύμαζον , πῶς ὁ τ ἀναντία δρῶν οἷς ἰσότιμος εἶναι προαιρεῖται τὰς μὲν ἀρετὰς αὐτῶν ἐπιτηδεύειν οὐκ ἀξιοῖ , τοῖς δὲ παρασήμοις εἰς ἕκαστον σκευάζεται .
καίτοι τὰ περίαπτα ταῦτα καὶ προκοσμήματα ξοάνοις καὶ ἀγάλμασι προσκαθίδρυται , διὰ συμβόλων μηνύοντα τὰς ὠφελείας , ἃς παρέχονται τῷ γένει τῶν ἀνθρώπων οἱ τιμώμενοι .
πέδιλα Ἑρμῆς ὑποδεῖται πτερῶν ταρσοὺς ἔχοντα ·
ἆρα οὐχ ὅτι προσήκει τὸν ἑρμηνέα καὶ προφήτην τῶν θείων , ἀφ οὗ καὶ Ἑρμῆς ὠνόμασται , τὰ ἀγαθὰ διαγγέλλοντα  κακοῦ γὰρ οὐχ ὅτι θεὸς ἀλλ  οὐ δὲ σοφὸς ἀνὴρ γίνεται μηνυτής  ποδωκέστατόν τε εἶναι καὶ μόνον οὐ πτηνὸν φέρεσθαι διὰ σπουδὴν ἀνυπέρθετον 0 1 ;
ἐπειδὴ τὰ λυσιτελῆ φθάνοντας εὐαγγελίζεσθαι προσήκει , καθάπερ τὰ παλίμφημα μέλλοντας , εἰ μὴ ἐπιτρέποι τις αὐτὰ ἡσυχάζεσθαι 0 .
πάλιν κηρύκειον ἀναλαμβάνει δεῖγμα συμβατηρίων σπονδῶν ·
πόλεμοι γὰρ ἀνοχὰς καὶ διαλύσεις λαμβάνουσι διὰ κηρύκων εἰρήνην καθισταμένων ·
οἱ δὲ ἀκήρυκτοι συμφορὰς ἀτελευτήτους ἀπεργάζονται καὶ τοῖς ἐπιφέρουσι καὶ τοῖς ἀμυνομένοις .
γάιος δὲ πρὸς τίνα χρείαν πέδιλα ἀνελάμβανεν ;
ἢ ἵνα τὰ δύσφημα καὶ δυσώνυμα , δέον ἡσυχάζεσθαι , βοηδρομῆται τάχει συντόνῳ πάντῃ συνηχοῦντα 0 ;
καίτοι τί κινήσεως ἐπεσπευσμένης ἔδει ;
μένων γὰρ κακὰ ἐπὶ κακοῖς ἀμύθητα ὥσπερ ἐξ ἀενάων πηγῶν εἰς ἅπαντα τὰ μέρη τῆς οἰκουμένης ὤμβρει 0 .
τί δὲ δεῖ κηρυκείου τῷ μηδὲν εἰρηναῖόν ποτε μή τε εἰπόντι μή τε δράσαντι , πᾶσαν δὲ οἰκίαν καὶ πόλιν ἐμφυλίων ἀναπλήσαντι πολέμων κατά τε τὴν Ἑλλάδα καὶ βάρβαρον ;
ἀποθέσθω δὴ τὸν Ἑρμῆν , ἀφοσιωσάμενος τὴν ἀνοίκειον κλῆσιν , ὁ ψευδώνυμος .
τί δὲ τῶν Ἀπολλωνιακῶν ἐμφερές ἐστι παρ αὐτῷ ;
στέφανον ἀκτινωτὸν φορεῖ , εὖ πως ἀπομαξαμένου τὰς ἡλιακὰς ἀκτῖνας τοῦ τεχνίτου .
ἐκείνῳ δὲ ἥλιος ἢ φῶς συνόλως ἀσπαστόν ἐστιν , ἀλλ οὐχὶ νὺξ καὶ σκότος καὶ εἴ τι σκότους ἀφεγγέστερον εἰς τὴν τῶν ἐκνόμων ἔργων διάθεσιν 0 ;
ἐπειδὴ τὰ μὲν καλὰ περιαυγείας μεσημβρινῆς δεῖται πρὸς ἐπίδειξεν , τὰ δὲ αἰσχρά φασιν ἐσχατιᾶς Ταρτάρου , εἰς ὃν ἄξιον συνωθεῖσθαι δεόντως ἐπικρυφθησόμενα 0 .
μεταθέτω καὶ τὰ ἐν ἑκατέρᾳ χειρὶ καὶ μὴ κιβδηλευέτω τὴν τάξιν .
τὰ μὲν βέλη καὶ τόξα τῇ δεξιᾷ προφερέτω ·
βάλλειν γὰρ καὶ τοξεύειν εὐσκόπως οἶδεν ἄνδρας , γυναῖκας , συγγενείας ὅλας , εὐανδρούσας πόλεις , ἐπ ὀλέθρῳ παντελεῖ .
τὰς δὲ Χάριτας ἢ ῥιψάτω θᾶττον ἢ τῇ εὐωνύμῳ συσκιαζέτω ·
τὸ γὰρ κάλλος ᾔσχυνεν αὐτῶν , προσοφθαλμιῶν καὶ προσκεχηνὼς ταῖς μεγάλαις οὐσίαις εἰς ἁρπαγὰς ἀδίκους , αἷς ἐπικατεσφάττοντο οἱ δεσπόται τῆς εὐτυχίας ἕνεκα κακοδαιμονοῦντες .
ἀλλὰ καὶ τὴν ἰατρικὴν Ἀπόλλωνος εὖ πως μετεχάραξεν .
ὁ μὲν γὰρ σωτηρίων φαρμάκων εὑρετὴς ἐγένετο πρὸς ὑγείαν ἀνθρώπων , ἀξιῶν καὶ τὰς ὑφ ἑτέρων ἐγγινομένας νόσους αὐτὸς ἰᾶσθαι διὰ τὴν ἐκ φύσεως καὶ ἐπιτηδεύσεως ὑπερβάλλουσαν ἡμερότητα .
ὁ δὲ ἔμπαλιν νόσους μὲν τοῖς ὑγιαίνουσι , πηρώσεις δὲ τοῖς ὁλοκλήροις , καὶ συνόλως θανάτους τοῖς ζῶσι χειροποιήτους πρὸ τοῦ μοιριδίου χαλεποὺς ἐπέφερε , πάντα τὰ φθοροποιὰ χορηγίαις ἀφθόνοις παρεσκευασμένος , οἷς , εἰ μὴ ἔφθασε προαναιρεθεὶς ὑπὸ τῆς δίκης  χρήσασθαι  , κ ἂν τὸ ἐν ἑκάστῃ πόλει δοκιμώτατον ἤδη διέφθαρτο .
πρὸς τοὺς γὰρ ἐν τέλει καὶ πλουσίους εὐτρεπεῖς ἦσαν αἱ παρασκευαί , καὶ μάλιστα τοὺς ἐν Ῥώμῃ καὶ τῇ ἄλλῃ Ἰταλίᾳ , παρ οἷς ἄργυρος καὶ χρυσὸς τεθησαύρισται τοσοῦτος , ὥστε , εἰ σύμπας ὁ ἐξ ἁπάσης τῆς ἄλλης οἰκουμένης ἀπὸ περάτων αὐτῶν συνενεχθείη , πολλῷ καταδεέστερος ἂν εὑρεθῆναι .
διὰ τοῦτο ἀπὸ τῆς πατρίδος ὥσπερ ἀφ ἱερᾶς ἤρχετο τὰ σπέρματα τῆς εἰρήνης ἀπορρίπτειν , ὁ ὁμισόπολις , ὁ ὁδημοβόρος , ἡ λύμη , τὸ φθοροποιὸν κακόν 0 .
λέγεται μὴ μόνον ἰατρὸς ἀλλὰ καὶ μάντις ἀγαθὸς Ἀπόλλων εἶναι , χρησμοῖς προλέγων τὰ μέλλοντα πρὸς ὠφέλειαν ἀνθρώπων , ἵνα μή τις ἐπισκιασθεὶς αὐτῶν περὶ τὸ ἄδηλον ἀπροοράτως καθάπερ τυφλὸς τοῖς ἀβουλήτοις ὡς λυσιτελεστάτοις ἐπιτρέχων ἐπεμπίπτῃ , προμαθὼν δὲ τὸ μέλλον ὡς ἤδη παρὸν καὶ βλέπων αὐτὸ τῇ διανοίᾳ οὐχ ἧττον ἢ τὰ ἐν χερσὶν ὀφθαλμοῖς σώματος φυλάττηται , προνοούμενος τοῦ μηδὲν ἀνήκεστον παθεῖν 0 .
ἆρα ἄξιον τούτοις ἀντιθεῖναι τὰ παλίμφημα Γαΐου λόγια , δι ὧν πενίαι καὶ ἀτιμίαι καὶ φυγαὶ καὶ θάνατοι προεμηνύοντο τοῖς πανταχοῦ τῶν ἐν τέλει καὶ δυνατῶν 0 ;
τίς οὖν κοινωνία πρὸς Ἀπόλλωνα τῷ μηδὲν οἰκεῖον ἢ συγγενὲς ἐπιτετηδευκότι 0 ;
πεπαύσθω καὶ ὁ ψευδώνυμος Παιὰν τὸν ἀληθῆ Παιᾶνα μιμούμενος ·
οὐ γὰρ ὥσπερ τὸ νόμισμα παράκομμα καὶ θεοῦ μορφὴ γίνεται 0 .
πάντα γε μὴν ἐλπίσειεν ἄν τις μᾶλλον ἢ τοιοῦτον σῶμα καὶ ψυχήν , ἄμφω μαλακὰ καὶ κατεαγότα , τῇ περὶ ἑκάτερον Ἄρεως ἀλκῇ δυνηθῆναί ποτε ἐξομοιωθῆναι 0 ·
ὁ δὲ ὥσπερ ἐπὶ σκηνῆς ἐναλλάττων πολυειδῆ προσωπεῖα φαντασίαις ψευδέσιν ἠπάτα τοὺς ὁρῶντας 0 .
φέρε δ οὖν , μηδὲν τῶν περὶ σῶμα καὶ ψυχὴν ἐξεταζέσθω διὰ τὴν ἐν πάσαις σχέσεσι καὶ κινήσεσιν ἀλλοτριότητα πρὸς τὸν εἰρημένον δαίμονα ·
τὴν Ἄρεως οὖν , οὐχὶ τοῦ μεμυθευμένου , τοῦ δὲ ἐν τῇ φύσει λόγου , ὃν ἀνδρεία κεκλήρωται , δύναμιν οὐκ ἴσμεν ἀλεξίκακον οὖσαν καὶ βοηθὸν καὶ παραστάτιν ἀδικουμένων , ὡς καὶ αὐτό που δηλοῖ τ οὔνομα ;
παρὰ γὰρ τὸ ἀρήγειν , ὅπερ βοηθεῖν ἐστι , κατὰ γλῶτταν Ἄρης ὠνομάσθαι μοι δοκεῖ , καθαιρετικὸς πολέμων , δημιουργὸς εἰρήνης , ἧς ἐχθρὸς μὲν ἦν ἕτερος , ἑταῖρος δὲ πολέμων , τὴν εὐστάθειαν εἰς ταραχὰς καὶ στάσεις μεθαρμοζόμενος .
ἆρά γε ἤδη μεμαθήκαμεν ἐκ τούτων , ὅτι οὐδενὶ θεῶν ἀλλ  οὐ δὲ ἡμιθέων ἐξομοιοῦσθαι δεῖ Γάιον , μή τε φύσεως μή τε οὐσίας ἀλλὰ μη δὲ προαιρέσεως τετυχηκότα τῆς αὐτῆς ;
τυφλὸν δέ , ὡς ἔοικεν , ἡ ἐπιθυμία , καὶ μάλισθ ὅταν προσλάβῃ κενοδοξίαν ὁμοῦ καὶ φιλονεικίαν μετὰ τῆς μεγίστης ἐξουσίας , ὑφ ἧς ἡμεῖς οἱ πρότερον εὐτυχεῖς ἐπορθούμεθα 0 .
μόνους γὰρ Ἰουδαίους ὑπεβλέπετο , ὡς δὴ μόνους τ ἀναντία προῃρημένους καὶ δεδιδαγμένους ἐξ αὐτῶν τρόπον τινὰ σπαργάνων ὑπὸ γονέων καὶ παιδαγωγῶν καὶ ὑφηγητῶν καὶ πολὺ πρότερον τῶν ἱερῶν νόμων καὶ ἔτι τῶν ἀγράφων ἐθῶν ἕνα νομίζειν τὸν πατέρα καὶ ποιητὴν τοῦ κόσμου θεόν .
οἱ μὲν γὰρ ἄλλοι πάντες , ἄνδρες , γυναῖκες , πόλεις , ἔθνη , χῶραι , κλίματα γῆς , ὀλίγου δέω φάναι πᾶσα ἡ οἰκουμένη , καίτοι στένοντες ἐπὶ τοῖς γινομένοις , οὐδὲν ἧττον ἐκολάκευον αὐτὸν ἀποσεμνύνοντες πλέον τοῦ μετρίου καὶ τὸν τῦφον συναύξοντες .
ἔνιοι δὲ καὶ τὸ βαρβαρικὸν ἔθος εἰς Ἰταλίαν ἤγαγον , τὴν προσκύνησιν , τὸ εὐγενὲς τῆς Ῥωμαϊκῆς ἐλευθερίας παραχαράττοντες .
ἓν δὲ μόνον ἔθνος ἐξαίρετον τῶν Ἰουδαίων ὕποπτον ἦν ἀντιπράξειν , εἰωθὸς ἑκουσίους ἀναδέχεσθαι θανάτους ὥσπερ ἀθανασίαν , ὑπὲρ τοῦ μηδὲν τῶν πατρίων περιιδεῖν ἀναιρούμενον , εἰ καὶ βραχύτατον εἴη , διὰ τὸ καθάπερ ἐπὶ τῶν οἰκοδομημάτων ὑφαιρέσει ἑνὸς καὶ τὰ ἔτι παγίως ἑστάναι δοκοῦντα συμπίπτειν πρὸς τὸ κενωθὲν χαλώμενα καὶ καταρρέοντα 0 .
μικρὸν δὲ οὐκ ἦν τὸ κινούμενον , ἀλλὰ τὸ μέγιστον τῶν ὄντων , ἀνθρώπου γενητὴν καὶ φθαρτὴν φύσιν εἰς ἀγένητον καὶ ἄφθαρτον ὅσα τῷ δοκεῖν θεοπλαστῆσαι , ὅπερ ἀσεβημάτων ἔκρινεν εἶναι χαλεπώτατον  θᾶττον γὰρ ἂν εἰς ἄνθρωπον θεὸν ἢ εἰς θεὸν ἄνθρωπον μεταβαλεῖν  , δίχα τοῦ καὶ τὰς ἄλλας τὰς ἀνωτάτω κακίας ἀναδέξασθαι , ἀπιστίαν ὁμοῦ καὶ ἀχαριστίαν πρὸς τὸν τοῦ κόσμου παντὸς εὐεργέτην , ὃς τῇ αὑτοῦ δυνάμει τοῖς μέρεσι πᾶσι τοῦ παντὸς ἀφθόνους περιουσίας ἀγαθῶν ἐκδίδωσιν 0 1 .
μέγιστος οὖν καὶ ἀκήρυκτος πόλεμος ἐπὶ τῷ ἔθνει συνεκροτεῖτο .
τί γὰρ ἂν εἴη δούλῳ βαρύτερον κακὸν ἢ δεσπότης ἐχθρός 0 ;
δοῦλοι δὲ αὐτοκράτορος οἱ ὑπήκοοι , καὶ εἰ μηδενὸς ἑτέρου τῶν προτέρων διὰ τὸ σὺν ἐπιεικείᾳ καὶ μετὰ νόμων ἄρχειν , ἀλλά τοι Γαΐου πᾶσαν ἐκτετμημένου τῆς ψυχῆς ἡμερότητα καὶ παρανομίαν ἐζηλωκότος  νόμον γὰρ ἡγούμενος ἑαυτὸν τοὺς τῶν ἑκασταχοῦ νομοθετῶν ὡς κενὰς ῥήσεις ἔλυεν  0 1 ·
ἡμεῖς δὲ οὐ μόνον ἐν δούλοις ἀλλὰ καὶ δούλων τοῖς ἀτιμοτάτοις ἐγραφόμεθα τοῦ ἄρχοντος τρέποντος εἰς δεσπότην .
ὅπερ συναισθόμενος ὁ Ἀλεξανδρέων μιγὰς καὶ πεφορημένος ὄχλος ἐπέθετο ἡμῖν , καιρὸν ἐπιτηδειότατον παραπεπτωκέναι ὑπολαβών , καὶ τὸ τυφόμενον ἐκ μακρῶν χρόνων μῖσος ἀνέφηνε πάντα κυκῶν καὶ συνταράττων .
ὡς γὰρ ἐκδοθέντας εἰς ὁμολογουμένας καὶ τὰς ἀνωτάτω συμφορὰς ὑπὸ τοῦ αὐτοκράτορος ἢ πολέμῳ κατακρατηθέντας ἐκμανέσι καὶ θηριωδεστάταις ὀργαῖς κατειργάζοντο , ταῖς οἰκίαις ἐπιτρέχοντες , τοὺς δεσπότας αὐταῖς γυναιξὶ καὶ τέκνοις ἐλαύνοντες , ὡς κενὰς οἰκητόρων ἀποφῆναι .
ἔπιπλα καὶ κειμήλια οὐκέτι ὡς λῃσταὶ νύκτα καὶ σκότος ἐπιτηροῦντες διὰ φόβον ἁλώσεως ἔκλεπτον , ἀλλὰ φανερῶς μεθ ἡμέραν ἐξεφόρουν ἐπιδεικνύμενοι τοῖς ἀπαντῶσιν , ὥσπερ οἱ κεκληρονομηκότες ἢ πριάμενοι παρὰ τῶν κυρίων 0 .
εἰ δὲ καὶ πλείους συνέθεντο κοινοπραγῆσαι τῶν ἁρπαγῶν , τὴν λείαν ἐν ἀγορᾷ μέσῃ διενέμοντο , πολλάκις ἐν ὄψεσι τῶν δεσποτῶν , κατακερτομοῦντες καὶ ἐπιχλευάζοντες .
δεινὰ μὲν οὖν καθ ἑαυτὰ καὶ ταῦτα 0 ·
πένητας ἐκ πλουσίων καὶ ἀπόρους ἐξ εὐπόρων γεγενῆσθαι μηδὲν ἀδικοῦντας ἐξαίφνης καὶ ἀνοίκους καὶ ἀνεστίους , ἐξεωσμένους καὶ πεφυγαδευμένους τῶν ἰδίων οἰκιῶν , ἵνα μεθ ἡμέραν καὶ νύκτωρ ὕπαιθροι διατελοῦντες ἢ ταῖς ἀφ ἡλίου φλογώσεσιν ἢ νυκτεριναῖς περιψύξεσι διαφθαρῶσι 0 .
κουφότερα δὲ τῶν μελλόντων λέγεσθαι ταῦτα 0 ·
συνελάσαντες γὰρ τοσαύτας μυριάδας ἀνδρῶν ὁμοῦ καὶ γυναικῶν καὶ τέκνων καθάπερ βοσκήματα καὶ θρέμματα ἐξ ἁπάσης τῆς πόλεως εἰς μοῖραν ἐλαχίστην οἷά τινα σηκόν , ᾠήθησαν ὀλίγαις ἡμέραις σωροὺς ἀθρόων νεκρῶν ἐφευρήσειν ἢ λιμῷ διαφθαρέντων διὰ σπάνιν τῶν ἀναγκαίων , οὐ προευτρεπισμένων τὰ ἐπιτήδεια κατὰ μαντείαν τῶν ἐξαπιναίων κακοπραγιῶν , ἢ δι  ὠθισμὸν καὶ πνῖγος , μηδεμιᾶς εὐρυχωρίας προσφερομένης , ἀλλὰ καὶ τοῦ πέριξ ἀέρος κακωθέντος καὶ ὅσον ἦν ἐν αὐτῷ ζωτικὸν ταῖς ἀναπνοαῖς , εἰ δὲ δεῖ τὸ ἀληθὲς εἰπεῖν , τοῖς ἐκπνεόντων ἄσθμασιν ὑποβαλόντος , ὑφ ὧν φλεγόμενος καὶ τρόπον τινὰ καταβολῇ πυρετοῦ πιεσθεὶς θερμὸν καὶ ἄτοπον πνεῦμα διὰ μυκτήρων καὶ στόματος εἰσέπεμπε , τὸ λεγόμενον κατὰ τὴν παροιμίαν πῦρ ἐπιφέρων πυρί 0 .
τῶν γὰρ ἐντὸς σπλάγχνων ἡ δύναμις ἐκ φύσεως φλογωδεστάτη καθέστηκεν , ἣν ὅταν μὲν αἱ θύραθεν αὖραι μετρίως ψυχραὶ καταπνέωσιν , εὐοδεῖ τὰ τῆς ἀναπνοῆς ὄργανα ταῖς εὐκρασίαις , ὅταν δὲ μεταβάλωσι πρὸς τὸ θερμότερον , ἀνάγκη δυσοδεῖν πυρὸς ἐπεισρέοντος πυρί 0 .
μηκέτι οὖν ὑπομένειν τὴν δυσχωρίαν | οἷοί τε ὄντες ἐξεχέοντο εἰς ἐρημίας καὶ αἰγιαλοὺς καὶ μνήματα , γλιχόμενοι σπάσαι καθαροῦ καὶ ἀβλαβοῦς ἀέρος .
εἰ δέ τινες ἢ προκατελήφθησαν ἐν τοῖς ἄλλοις μέρεσι τῆς πόλεως ἢ ἀγνοίᾳ τῶν κατασκηψάντων κακῶν ἀγρόθεν παρεγένοντο , πολυτρόπων ἀπέλαυον συμφορῶν , ἢ καταλευόμενοι ἢ κεράμῳ τιτρωσκόμενοι ἢ πρίνου κλάδοις καὶ δρυὸς τὰ καιριώτατα μέρη τοῦ σώματος καὶ μάλιστα κεφαλὴν ἄχρι θανάτου καταγνύμενοι .
περικαθήμενοι δὲ ἐν κύκλῳ τινὲς τῶν ἀργεῖν καὶ σχολάζειν εἰωθότων τοὺς συνεληλαμένους καὶ συνεωσμένους εἰς ἐσχατιᾶς βραχύ τι μέρος , ὡς ἔφην , καθάπερ τοὺς τειχήρεις γεγονότας ἐπετήρουν , μή τις ὑπεξέλθῃ λαθών .
ἔμελλον δὲ ἄρα οὐκ ὀλίγοι διὰ σπάνιν τῶν ἀναγκαίων ἀλογήσαντες τῆς ἰδίας ἀσφαλείας ἐξιέναι , δέει τοῦ μὴ λιμῷ πανοίκιοι παραπολέσθαι .
τούτων τὰς διαλύσεις καραδοκοῦντες ἐπετήρουν καὶ τοὺς συλληφθέντας εὐθὺς διέφθειρον αἰκιζόμενοι πάσαις αἰκίαις .
ἕτερος δὲ λόχος ἦν ἐφεδρεύων τοῖς τοῦ ποταμοῦ λιμέσι πρὸς ἁρπαγὴν τῶν καταγομένων Ἰουδαίων καὶ ὧν κατ ἐμπορίαν ἐκόμιζον ·
ἐπεισβαίνοντες γὰρ ταῖς ναυσὶ τὸν φόρτον ἐν ὄψεσι τῶν κυρίων ἐξεφόρουν καὶ αὐτοὺς ἐξαγκωνίζοντες ἐνεπίμπρασαν , ὕλῃ χρώμενοι πηδαλίοις , οἴαξι , κοντοῖς καὶ ταῖς ἐπὶ τῶν καταστρωμάτων σανίσι .
τοῖς δὲ ἐν μέσῃ τῇ πόλει κατακαιομένοις οἰκτρότατος ἦν ὄλεθρος ·